stanford-oval/wikipedia huggingface dataset:
Drance
Vesivoima

Drancella on kolme alkujokea, joissa on useita vesivoimaloita.
Drance de Bagnes on itäisin haara, jonka alkupäässä on Lac de Mauvoisin -patojärvi. Joessa on kolme Mauvoisin AG:n vesivoimalaa:
Chanrion, 28 MW (maksimigeneraattoriteho)
Fionnay, 138 MW
Champsec, 5,5 MW.
Drance de Entremont on keskimmäinen haara, jonka alkulähteet ovat Ison Sankt Bernhardin solan tienoilla. Joessa on Lac des Toules -patojärvi ja kolme vesivoimalaa:
Pallazuit'n voimala, 32 MW, omistaja Forces Motrices du Gd-St-Bernard S.A.
Orsières'n voimala, 24 MW, omistaja Forces Motrices d'Orsières S.A.
Sembrancherin voimala, 8,5 MW, omistaja Forces Motrices de Sembrancher S.A.
Lisäksi Sankt Bernhardin maantietunnelissa on 1,4 MW voimala, jonne johdetaan vesi L'Hospitalet -patojärvestä tunnelin yläpuolelta.
Drance de Ferret on läntisin haara, joka alkaa Col Ferret -solan alueelta.
Pääuoman loppupäässä, lähellä Martignyä, on Martigny-Bourgin voimala (13 MW), jonka omistaja Forces Motrices de Martigny-Bourg S.A.
Dracula 2000

| Dracula 2000 |
| --- | --- |

Ohjaaja:  Patrick Lussier
Käsikirjoittaja:   Joel Soisson  Patrick Lussier 
Tuottaja:  Wes Craven
Säveltäjä:  Marco Beltrami
Kuvaaja:  Peter Pau
Leikkaaja:  Peter Devaney Flanagan
Pääosat:   Gerard Butler  Christopher Plummer  Jonny Lee Miller  Justine Waddell  Colleen Fitzpatrick 
Valmistustiedot
Valmistusmaa:  Yhdysvallat
Tuotantoyhtiö:  Dimension Films
Levittäjä:  Miramax Netflix
Ensi-ilta:  2000
Kesto:  99 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Dracula 2000 (joissain maissa myös Dracula 2001) on vuonna 2000 tehty kauhuelokuva. Elokuvan on ohjannut Patrick Lussier.
Elokuva kertoo vanhasta vampyyrista nimeltä Abraham Van Helsing. Hän pitää hyvin myyvää antiikkikauppaa Lontoossa. Abrahamilla on apulainen Simon, joka ei tiedä Abrahamin todellista taustaa. Simon ihmettelee hopeista arkkua, jota Abraham vartioi hyvin tarkasti pitäen sitä kassaholvissaan. Ammattivarkaat pääsevät murtautumaan kassaholviin, iskevät silmänsä hopeiseen arkkuun ja vievät sen mukanaan. Lentomatkalla tapahtuu se pahin ja hopeisen arkun salaisuudet paljastuvat. Kaikkien aikojen pelätyin ja viettelevin paholainen on päässyt vapaaksi!
Näyttelijät

| 0 | 1 | 2 |
| --- | --- | --- |
|   Gerard Butler   | … |   Dracula   |
|   Christopher Plummer   | … |   Abraham Van Helsing   |
|   Jonny Lee Miller   | … |   Simon Sheppard   |
|   Justine Waddell   | … |   Mary Heller   |
|   Colleen Fitzpatrick   | … |   Lucy Westerman   |
Aiheesta muualla

Dracula 2000 Internet Movie Databasessa (englanniksi)
Delphine Software

| Delphine Software International |
| --- | --- |
Perustettu:  1988
Lakkautettu:  2004
Kotipaikka:  Pariisi, Ranska
Infobox OKVirheellinen NIMI-arvo: 
Delphine Software International oli ranskalainen videopelien kehittäjä, joka oli toiminnassa vuodesta 1988 vuoteen 2004.
Pelit

Tunnettuja pelejä:
Future Wars (1989)
Operation Stealth (1990)
Another World (1991)
Cruise for a Corpse (1991)
Flashback (1992)
Fade to Black (1995)
Aiheesta muualla

Profiili MobyGamesissä (englanniksi)
Douwe Bob

| Douwe Bob Posthuma |
| --- | --- |
 Douwe Bob vuonna 2016
Henkilötiedot
Syntynyt: 12. joulukuuta 1992 (ikä 31) Amsterdam, Alankomaat
Ammatti:  laulaja-lauluntekijä
Muusikko
Taiteilijanimi:  Douwe Bob
Laulukielet:  englanti
Aktiivisena:  2012-
Tyylilajit:  country, pop, rock
Soittimet:  piano, kitara
Levy-yhtiöt:  Universal Music Group 
Aiheesta muualla
www.douwebobmusic.com
  [ Muokkaa Wikidatassa ] [ ohje ]  
Douwe Bob Posthuma (s. 12. joulukuuta 1992 Amsterdam) on alankomaalainen laulaja-lauluntekijä. Hän on taiteilijaryhmä The Foolissa vaikuttaneen Simon Posthuman poika.
Douwe alkoi soittaa pianoa kuusivuotiaana ja kitaraa 14-vuotiaana. Hänen debyyttialbuminsa, Born In A Storm, julkaistiin vuonna 2013.
Douwe Bob edusti Alankomaita vuoden 2016 Euroviisuissa Tukholmassa kappaleella ”Slow Down” ja sijoittui finaalissa yhdenneksitoista.
Musiikki

Douwe Bob on julkaissut neljäs albumia. Uusin albumi, The Shape I’m In, julkaistiin 9. marraskuuta 2018.  Lisäksi hän on julkaissut useita singlejä, joista yksi on vuonna 2014 julkaistu "Mine Again", joka on myös hollantilaisen draamaelokuva Gluckaufin tunnuskappale.
Musiikki > Albumit

Born In A Storm (2013)
Pass It On (2015)
Fool Bar (2016)
The Shape I'm In (2018)
Aiheesta muualla

Kuvia tai muita tiedostoja aiheesta Douwe Bob Wikimedia Commonsissa
Eckerön satama

Eckerön sataman sijainti
Eckerön satamaa (Berghamn).
Eckerö Linjen -varustamon M/S Eckerö -alus Eckerön satamassa (2010).
Eckerön satama (ruots. Eckerö hamn, LOCODE: FI ECK ) on Ahvenanmaan länsilaidalla Eckerössä, Ahvenanmeren rannalla sijaitseva matkustajalauttaliikenteen satama ja rajanylityspaikka.
Eckeröstä ajetaan linjaliikenteen M/S Eckerö -aluksella Ruotsin Grisslehamniin kahdesti päivässä, viikonvaihteen seutuvilla (pe–ma) kolmesti. Vuonna 2015 Eckerö oli 957 302 matkustajallaan Suomen neljänneksi vilkkain ulkomaanliikenteen matkustajasatama. Sitä vilkkaampia matkustajasatamia ovat Suomessa Helsingin satama, Turun satama ja Maarianhaminan länsisatama. Eckerössä matkustajamäärä kasvoi edellisvuodesta, muttei aivan vielä saavuttanut vuoden 2006 tasoa.
Ahvenanmaan maakunnallinen päätie 1 päättyy lännessä Eckerön satamaan.
Liikenne

Eckerön sataman vuosittainen matkustajamäärä:
| vuosi | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 |
| --- | --- | --- | --- | --- | --- | --- | --- | --- | --- | --- |
| yhteensä tuhatta matkustajaa | 988 | 952 | 879 | 902 | 890 | 914 | 890 | 911 | 913 | 957 |
Dracula – pimeyden ruhtinas

| Dracula – pimeyden ruhtinas> Dracula: Prince of Darkness |
| --- | --- |

Ohjaaja:  Terence Fisher
Käsikirjoittaja:   Anthony Hinds (tarina)  Jimmy Sangster (elokuvakäsikirjoitus) 
Tuottaja:  Anthony Nelson Keys
Säveltäjä:  James Bernard
Kuvaaja:  Michael Reed
Leikkaaja:  Chris Barnes
Pääosat:   Christopher Lee  Barbara Shelley  Andrew Keir 
Valmistustiedot
Valmistusmaa:  Britannia
Tuotantoyhtiö:  Hammer Film Productions Ltd.
Levittäjä:  Associated British Picture Corporation
Ensi-ilta:  1966
Kesto:  90 minuuttia
Alkuperäiskieli:  englanti
Edeltäjä:  The Brides of Dracula
Seuraaja:  Dracula on noussut haudastaan
Aiheesta muualla
IMDb 
Elonet
AllMovie
Infobox OKNimi-testi OK: 
Dracula – pimeyden ruhtinas (engl. Dracula: Prince of Darkness) on brittiläinen kauhuelokuva vuodelta 1966 ja toinen Hammer Film Productionsin Dracula-elokuvista. Elokuva on Terence Fisherin ohjaama ja sen pääosaa esittää Christopher Lee, joka viimein suostui uusimaan roolinsa kahdeksan vuoden jälkeen. Ehtona oli, ettei Dracula elokuvassa sano sanaakaan, ja niin kävi – Dracula on elokuvassa täysin mykkä.
Näyttelijät

| 0 | 1 | 2 |
| --- | --- | --- |
|  Christopher Lee  | … |  Dracula   |
|  Barbara Shelley  | … |  Helen Kent   |
|  Andrew Keir  | … |  Father Sandor   |
|  Francis Matthews  | … |  Charles Kent   |
|  Suzan Farmer  | … |  Diana Kent   |
|  Charles Tingwell  | … |  Alan Kent   |
|  Peter Cushing  | … |  Van Helsing (käytetty arkistomateriaalia)   |
Aiheesta muualla

Dracula – pimeyden ruhtinas Internet Movie Databasessa (englanniksi)
Dracula – pimeyden ruhtinas Elonet.
Dracula Untold

| Dracula Untold |
| --- | --- |

Ohjaaja:  Gary Shore
Käsikirjoittaja:  Matt Sazama Burk Sharpless
Perustuu:  Bram Stokerin luomaan hahmoon Dracula
Tuottaja:  Michael De Luca
Säveltäjä:  Ramin Djawadi
Kuvaaja:  John Schwartzman
Leikkaaja:  Richard Pearson
Pukusuunnittelija:  Ngila Dickson
Pääosat:  Luke Evans Dominic Cooper Sarah Gadon  Art Parkinson Charles Dance
Valmistustiedot
Valmistusmaa:  Yhdysvallat
Tuotantoyhtiö:  Universal Pictures Legendary Pictures Michael De Luca Productions
Levittäjä:  Universal Studios UIP-Dunafilm Netflix
Ensi-ilta:   10. lokakuuta 2014  17. lokakuuta 2014
Kesto:  92 minuuttia
Alkuperäiskieli:  englanti
Budjetti:  70 000 000 dollaria
Tuotto:  215 240 726 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Dracula Untold on vuonna 2014 ensi-iltansa saanut Gary Shoren ohjaama yhdysvaltalainen fantasiaelokuva Draculasta. Elokuva sai ensi-iltansa 17. lokakuuta 2014.
Näyttelijät

| 0 | 1 | 2 |
| --- | --- | --- |
|  Luke Evans  | … |  Vlad III/Dracula   |
|  Sarah Gadon  | … |  Mirena/Mina Harker   |
|  Dominic Cooper  | … |  Mehmed II   |
|  Samantha Barks  | … |  Baba Jaga   |
|  Art Parkinson  | … |  Ingeras   |
|  Charles Dance  | … |  Caligula   |
|  Will Houston  | … |  Cazan   |
|  Ferdinand Kingsley  | … |  Hamza Bey   |
|  Noah Huntley  | … |  Kapteeni Petru   |
|  Dilan Gwyn  | … |  Kuvernööritär   |
|  Zach McGowan  | … |  Shkelgim   |
|  Ronan Vibert  | … |  Simion ”Viisas”   |
|  Diarmaid Murtagh  | … |  Dimitru   |
|  Thor Kristjansson  | … |  Bright Eyes   |
|  Joseph Long  | … |  Omer   |
Aiheesta muualla

Dracula Untold Internet Movie Databasessa (englanniksi)
Eagles (albumi)

| Eagles Eagles |
| --- | --- | --- |

Studioalbumin tiedot
 Äänitetty : Lontoossa marraskuussa 1971
 Julkaistu: 1. kesäkuuta 1972
 Tuottaja(t): Glyn Johns
 Tyylilaji: rock, country rock, hard rock, folk rock, blues rock, southern rock
 Kesto: 37.19
 Levy-yhtiö: Asylum Records
Listasijoitukset
  33.    13.
Eaglesin muut studioalbumit
|   | Eagles 1972 | Desperado 1973 |
Eagles on samannimisen rockyhtyeen debyyttialbumi, joka julkaistiin vuonna 1972. Levy äänitettiin Lontoon Olympic Studiossa ja sen tuottajana toimi Glyn Johns. Albumi oli välitön menestys sijoittuen Billboard listalla sijalle 22 ja myyden platinaa. Albumilla oli merkittävä rooli country rockin popularisoijana eteläisessä Kaliforniassa. Kappaleet "Take it Easy", "Witchy Woman" ja "Peaceful Easy Feeling" julkaistiin singleinä ja kaikki sjoittuivat listoilla 40 parhaan joukkoon.
Vuonna 2003 albumi sijoittui Rolling Stone -lehden listalla 500 Greatest Albums of All Time sijalle 374. Single "Take It Easy" on osa Rock and Roll Hall Of Famen "500 Songs That Shaped Rock and Roll" -listaa. Albumi valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Glenn Frey paljasti History Of The Eagles -dokumentissa, että yhtye oli meskaliinikaktusen vaikutuksen alaisena, kun albumin kansikuva otettiin Joshua Treen kansallispuistossa.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päävokaalit | Kesto |  |  |  |  |  |
| 1. | Take It Easy | Jackson Browne, Glenn Frey | Frey | 3.34 |  |  |  |  |  |
| 2. | Witchy Woman | Don Henley, Bernie Leadon | Henley | 4.14 |  |  |  |  |  |
| 3. | Chug All Night | Frey | Frey | 3.18 |  |  |  |  |  |
| 4. | Most of Us Are Sad | Frey | Randy Meisner | 3.38 |  |  |  |  |  |
| 5. | Nightingale | Browne | Henley | 4.08 |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päävokaalit | Kesto |  |  |  |  |  |
| 1. | Train Leaves Here This Morning | Gene Clark, Leadon | Leadon | 4.13 |  |  |  |  |  |
| 2. | Take the Devil | Meisner | Meisner | 4.04 |  |  |  |  |  |
| 3. | Earlybird | Leadon, Meisner | Leadon | 3.03 |  |  |  |  |  |
| 4. | Peaceful Easy Feeling | Jack Tempchin | Frey | 4.20 |  |  |  |  |  |
| 5. | Tryin' | Meisner | Meisner | 2.54 |  |  |  |  |  |
Kokoonpano

Glenn Frey - kitara,  slide-kitara, huuliharppu, koskettimet, laulu
Don Henley - rummut, kitara, laulu
Randy Meisner - basso, kitara, laulu
Bernie Leadon - soolokitara, mandoliini, banjo, laulu
Käännös suomeksi
Donburi

Donburi
Donburi (jap. 丼, suom. kulho) on japanilainen "riisikulhoruoka", joka koostuu kerroksesta riisiä, jonka päällä on kerros hauduttamalla kalasta, lihasta tai vihanneksista valmistettavaa ja usein pataruokaa muistuttavaa täytettä.
Haudutusliemi vaihtelee vuodenajan, raaka-aineiden, alueen ja mieltymysten mukaan. Tyypillinen kastike koostuu dashi-liemestä, jota on maustettu soijalla ja mirinillä. Sekoitussuhteet vaihtelevat, mutta voimakkaanmakuista dashia käytetään yleensä kolmannes tai neljännes mirinin ja soijan määrästä. Oyakodonia varten suositellaan haudutusliemen pohjaksi dashia, jota on maustettu kevyellä soijakastikkeella, tummemmalla soijakastikkeella ja sokerilla. Gyudonia varten suositellaan vettä, jota on maustettu tummalla soijakastikkeella ja mirinillä.
Perinteiset donburi-variaatiot

Perinteisiä japanilaisia donburi-ruokia ovat:
Tamagodon - munakokkeli sekoitettuna makeaan donburi-kastikkeeseen ja tarjoiltuna riisipediltä
Oyakodon – haudutettua kanaa, munaa ja sipulia riisipedillä
Katsudon – leivitettyjä ja uppopaistettuja sianlihankyljyksiä (tonkatsu), sipulia ja munaa riisipedillä
Tenshindon – kiinalais-japanilainen erikoisuus, joka koostuu ravunlihamunakkaasta riisipedillä  (nimi viittaa Tianjiniin Kiinassa)
Tekkadon – ohueksi leikattuja siivuja raakaa tonnikalaa riisin päällä. Maustettu tekkadonilla, joka valmistetaan voimakkaista mausteista ja/tai appelsiinikastikkeesta ja joka tavallisesti sisältää salottisipulia.
Negitorodon - toroa (rasvaista tonnikalaa) kuutioituna salottisipulin kanssa riisin päällä tarjoiltuna
Tendon – katkaraputempuraa ja vihanneksia riisillä
Gyudon - naudanlihaa ja sipulia riisillä
Unadon – unagi no kabayaki (grillattu ankerias) riisillä
Halvat kiinalaisravintolat Japanissa tarjoavat usein chukadonia tai gomoku-chukadonia, jotka valmistetaan friteeratusta lihasta ja tarjotaan riisipedillä vihannesten kera. Vaikka nämä ruokalajit eivät kuulu virallisesti japanilaisen tai kiinalaisen keittiön ruokalajeihin, nämä hybridit kuitenkin kertovat jotakin donburin suosiosta Japanissa.
Donburi kotiruokana

Donburia voidaan valmistaa melkein mistä tahansa raaka-aineista. Edellisenä päivänä yli jääneet raaka-aineet tai syömättä jäänyt liha ja kasvikset voidaan kierrättää seuraavan päivän lounaaksi tai illalliseksi. Yksinkertainen kotitekoinen donburi-ateria voidaan valmistaa kuullottamalla sipuli kypsäksi ja lisäämällä haudutuskastiketta ja kanaa suupalan kokoisina paloina. Kanan sijaan voidaan käyttää muuta lihaa tai tofua. Mukaan voidaan lisätä salottisipulikuutioita tai sekoitettu muna. Valmiiksi hautunut ruoka kaadetaan tarjolle riisillä täytettyyn kulhoon, ja se syödään heti kuumana syömäpuikoilla.
Aiheesta muualla

Kuvia tai muita tiedostoja aiheesta Donburi Wikimedia Commonsissa
Elsa (Disney)

Elsa of Arendelle on kuvitteellinen hahmo, joka esiintyy Walt Disney Animation Studiosin 53. animaatioelokuvassa Frozen – huurteinen seikkailu ja sen jatko-osassa Frozen II. Häntä näyttelee ensisijaisesti Broadwayn näyttelijä ja laulaja Idina Menzel, ja lisäksi häntä esittävät Eva Bella nuorena lapsena ja Spencer Ganus teini-ikäisenä. Jatko-osassa Frozen II nuorelle Elsalle ovat antaneet äänensä Mattea Conforti (elokuvan alussa) ja Eva Bella (arkistoääni).
Ohjaajien Chris Buckin ja Jennifer Leen luoma Elsa perustuu löyhästi Hans Christian Andersenin tanskalaisen sadun Lumikuningattaren hahmoon. Disneyn elokuvasovituksessa hänet esitellään prinsessana kuvitteellisessa Skandinaavisessa Arendellen kuningaskunnassa, valtaistuimen perillisenä ja prinsessa Annan (Kristen Bell) vanhempana sisarena. Elsalla on maaginen kyky luoda ja käsitellä jäätä ja lunta. Hän lähettää vahingossa Arendellen ikuiseen talveen kruunajaisensa iltana. Koko elokuvan ajan hän kamppailee ensin hallitsemalla ja kätkemällä kykyjään ja sitten vapauttamalla itsensä pelosta tahattomasti vahingoittaa muita, etenkin nuorempaa sisartaan.
Lumikuningatar -hahmo, neutraali, mutta kylmäsydäminen alkuperäisessä saduissa ja konna lukuisissa hahmon mukautuksissa, osoittautui vaikeaksi sopeutua elokuvaan hänen läpinäkyvän kuvauksensa vuoksi. Useat elokuvan johtajat, mukaan lukien Walt Disney, yrittivät rakentaa hahmoa, ja useita aikataulun mukaisia ​​elokuvasovituksia hylättiin, kun he eivät pystyneet selvittämään hahmoa.kenen mukaan? Buck ja hänen apulaisohjaajansa Jennifer Lee pystyivät lopulta ratkaisemaan ongelman kuvaamalla Elsaa ja Annaa sisarina. Niin paljon kuin Annan taistelu on ulkoista, Elsan sisäinen. Tämä johti siihen, että Elsa kirjoitettiin vähitellen sympaattiseksi, väärinymmärretyksi hahmoksi.
Elsa on saanut suurelta osin positiivisen vastaanoton arvostelijoilta, jotka ylistivät hänen monimutkaista luonnettaan ja haavoittuvuuttaan. Menzel sai myös paljon kiitosta Elsa-laulusta, etenkin kappaleesta Let It Go.
Don Carlos Buell

Don Carlos Buell
Don Carlos Buell (23. maaliskuuta 1818 – 19. marraskuuta 1898) oli Yhdysvaltain armeijan ammattisotilas seminolisodissa, Meksikon–Yhdysvaltain sodassa ja Yhdysvaltain sisällissodassa.
Lapsuus ja nuoruus

Hän syntyi Lowellissa Ohiossa. Hän asui Indianassa ennen sisällissotaa ja valmistui West Pointista 1841. Meksikon sodassa hän palveli Winfield Scottin ja Zachary Taylorin alaisena. Hänet ylennettiin kolme kertaa urheudesta ja hän haavoittui Churubuscossa. Sotien välillä hän työskenteli adjutantin Kaliforniassa ja armeijan kenraalin toimistossaselvennä.
Sisällissodan alku

Sisällissodan alussa hän järjesteli Potomacin armeijaa ja komensi lyhyesti yhtä sen divisioonaa. Marraskuusta 1861 hän oli lyhyen aikaa Ohion joukkojen komentaja, ja marssitti joukkonsa Nashvilleen. 21. maaliskuuta 1862 hänet ylennettiin kenraalimajuriksi. Shilohin taistelussa hän auttoi Ulysses S. Grantia voittamaan etelävaltiot. Buell jatkoi Henry W. Halleckin alaisena Corinthin taistelussa. Kesä- ja heinäkuussa hän yritti divisioonineen edetä kohti Chattanoogaa, mutta konfederaation ratsuväki Nathan Bedford Forrestin johtamana pakotti hänet pysähtymään.
Jotkut pohjoisvaltioiden komentajista pitivät Buellia mahdollisena etelän sympatisoijana, koska hän omisti orjia. Kun 2. toukokuuta 1862 unionin sotilaat ryöstivät Athensin kaupungin Alabamassa, Buell raivostui ja asetti syytteeseen John B. Turchinin. Tämän seurauksena presidentti Abrahan Lincoln määräsi kenraali George H. Thomasin korvaamaan Buellin 30. syyskuuta 1862. Lopulta Lincoln taipui ja jätti Buellin komentoon. Turchin vältti sotaoikeuden ja yleni prikaatinkenraaliksi.
Ero

Syksyllä 1862 konfederaation kenraali Braxton Bragg valtasi Kentuckyn ja Buell joutui vetäytymään pohjoiseen Ohio-joelle saakka. Buell taisteli Braggia vastaan ratkaisemattomassa Perryvillen taistelussa 8. lokakuuta 1862, mikä pysäytti konfederaation invaasion ja pakotti heidät palaamaan Tennesseehen, mutta hän estänyt Braggin vetäytymistä. Tämän päätöksen vuoksi hänet vapautettiin komennosta 24. lokakuuta ja korvattiin William S. Rosecransilla. Buell vietti seuraavan puolitoista vuotta Indianapolisissa toivoen saavansa sotilastehtäviä, jotka parantaisivat hänen maineensa, hän väitti ettei ollut seurannut Braggia tarvikkeiden puutteesta. Uutta nimitystä ei tullut ja hän lähti sotilastehtävistä 23. toukokuuta 1864. Grant kuitenkin tarjosi hänelle komennusta, mutta Buell kieltäytyi pitäen sitä rappion merkkinä.
Viimeiset vaiheet

Sodan jälkeen Buell asui ensin Indianassa ja sitten Kentuckyssä ja työskenteli rauta- ja terästeollisuudessa ja Green River rautatieyhtiön presidenttinä. Hän kuoli kotonaan Rockportissa Kentuckyssä ja St. Louisiin Missouriin, Bellefontainen hautausmaahan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Don Carlos Buell
Käännös suomeksi
Douala

| Douala |
| --- | --- |

 Douala
 Koordinaatit: 4°3′N, 9°41′E 
Valtio:   Kamerun
Maakunta:  Littoral
Departementti:  Wouri
Pinta-ala:  
 – Kokonaispinta-ala:  210 km²
Väkiluku (2015)  (ennuste):  2 768 400
Aikavyöhyke:  UTC+1
Infobox OKVirheellinen NIMI-arvo: 
Douala on Kamerunin suurin kaupunki ja Littoralin provinssin pääkaupunki. Douala sijaitsee 24 kilometrin päässä Atlantin rannikolta Wourijoen varrella. Kaupungissa on noin 2,75 miljoonaa asukasta (2015 ennuste). Douala on Kamerunin kaupankäynnin keskus ja siellä on myös maan suurin satama.
Mercer Human Resource Consultingin vuosittaisen tiedotteen mukaan Douala oli Afrikan kallein kaupunki ja maailman 24. kallein kaupunki maaliskuussa 2007.
Maantiede

Douala sijaitsee Wourijoen estuaarin kaakkoisreunalla Atlantin rannalla noin 210 kilometriä Yaoundésta länteen. Kaupungin nopean kasvun seurauksena länsimaalaistyylisten kaupunginosien välissä on alueita, joissa asuu maaseudulta ja muualta Afrikasta tulleita työnhakijoita. Wourijoen yli kulkee 1 800 metriä pitkä maantie- ja rautatiesilta Bonabériin.
Historia

Sisämaasta tullut doualan kieltä puhunut kansa perusti paikalle kaupungin noin vuonna 1650. Kaupungista tuli yksi orjakaupan keskuksista 1700-luvulla. Saksa valtasi Kamerunin vuonna 1884. Kaupunki sai nimen Kamarunstadt (”Kamerunkaupunki”) ja valittiin Saksan Länsi-Afrikan pääkaupungiksi. Douala-nimi otettiin uudelleen käyttöön vuonna 1907. Doualasta tuli osa Ranskan Kamerunia ensimmäisen maailmansodan jälkeen vuonna 1919.
Aiheesta muualla

Kuvia tai muita tiedostoja aiheesta Douala Wikimedia Commonsissa
Patsas Doualassa
Edward Porter Alexander

Edward Porter Alexander
Edward Porter Alexander (26. toukokuuta 1835 – 28. huhtikuuta 1910) oli yhdysvaltalainen insinööri, Yhdysvaltain armeijan sotilas, etelävaltioiden kenraali Yhdysvaltain sisällissodassa, ja myöhemmin rautatiejohtaja, farmari ja kirjailija. Hänet muistetaan parhaiten upseerina, joka johti tykistökeskitystä ennen Pickettin hyökkäystä Gettysburgin taistelun kolmantena päivänä, mutta hänet tunnetaan myös signaalin varhaisesta käyttämisestä ja tiedustelupallojen käyttämisessä taistelussa, ja on hyvin tunnettu sodan jälkeisistä muistelmistaan ja sodan analyysistä.
Alexander syntyi Washingtonissa Georgian osavaltiossa. Hän valmistui West Pointista 1857, kolmantena luokastaan ja sai nimityksen toiseksi luutnantiksi insinööreihin. Hän opetti vähän aikaa akatemiassa, ja palveli Utahin sodassa Albert Sidney Johnstonin alaisena.
Hän nai Bettie Masonin vuonna 1859.
Sisällissodan alettua hän liittyi konfederaation armeijaan insinöörikapteenina. Hänestä tuli konfederaation Potomacin armeijan pääinsinööri ja signaaliupseeri 3. kesäkuuta 1861. Ensimmäisessä Bull Runin taistelussa hän teki historiaa välittämällä ensimmäisen viestin taistelussa merkkilipuilla pitkän matkan päähän. Hän näki  "Signal Hilliltä" Manassasista Unionin joukkojen liikkeet, ja välitti tiedot prikaatille, jota johti eversti Nathan "Shanks" Evans, "Katsokaa vasemmalle, asemanne on kääntynyt", mikä merkitsi että vihollisen hyökkäys vasenta sivustaa vastaan oli odotettavissa. Saatuaan samanlaisen viestin kenraalit Beauregard ja Joseph E. Johnston lähettivät vahvistuksia, mikä käänsi tilanteen konfederaation vahvuudeksi. Alexander ylennettiin majuriksi 1. heinäkuuta ja everstiluutnantiksi 31. joulukuuta 1861.
Hän osallistui toisen Bull Runin, Antietamin, Fredericksburgin, Chancellorsvillen, Gettysburgin, Chickamaugan ja Petersburgin taisteluihin. Hän yleni everstiksi 5. joulukuuta 1862. Gettysburgin taistelussa hän komensi 150-170 tykin kaksituntista keskitystä ennen katastrofaalista Pickettin hyökkäystä. 26. helmikuuta 1864 hänet ylennettiin prikaatinkenraaliksi. Petersburgin piirityksessä tarkka-ampuja haavoitti häntä olkapäähän. Appomattoxin käräjätalolla hän ehdotti Leelle sissisodan aloittamista, mutta Lee kieltäytyi ehdotuksesta ja valitsi mieluummin antautumisen. Alexander pahoitteli päätöstä muistelmissaan.
Sodan jälkeen Alexander työskenteli matemaatikkona ja rautateillä. Hän kuoli Savannahissa Georgiassa ja hänet on haudattu Magnolian hautausmaahan Augustaan.
Aiheesta muualla

Kuvia tai muita tiedostoja aiheesta Edward Porter Alexander Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Edward Porter Alexander
Käännös suomeksi